Caseta tehnica: E E Cummings, Poeme erotice, traducere din engl Dan Sociu, Ed Art, Bucuresti, 2011, pp 111 Paul-Gabriel Sandu Camerele de tortura ale traducatorului Editura Art publica anul trecut, in colectia "Malul Albastru" o antologie bilingva de poeme erotice ale lui e e cummings - ortografierea numelui cu litere mici este optiunea de o viata a poetului, nerespectata insa, din pacate, in editia romaneasca - impreuna cu o serie de desene din manuscrisele poetului, in conditii grafice deosebite insa asemenea unei cutii de cadouri cu un ambalaj stralucitor, insa perfect goala pe dinauntru, volumul de poeme nu reuseste sa-si tina nici macar una dintre nenumaratele promisiuni pe care le face cititorului roman pe stralucitoarele coperte fata si verso Singurul adevarat merit al volumului este acela ca ofera o editie bilingva, o idee excelenta care poate salva cititorul cunoscator al limbii engleze de la chinul lecturii unei traduceri ce straluceste de erori grave, de omisiuni majore, de echivalari de o superficialitate cinica ce emana plictiseala autosuficienta a traducatorului Din spectacolul literar al poeziei lui e e cummings nu mai ramane, in traducere, decat un goblen cusut grosolan, sub ale carui ite abia mai poarte fi distins conturul impecabil care ar fi trebuit urmat, o scena goala, pe care Dan Sociu smuceste din culise, ca un papusar smintit, niste versuri ce se fastacesc si gesticuleaza asemenea unui elev scos la tabla, si care par a ingaima cate ceva in limba romana inca de la inceputul volumului, desi totusi cu ceva mai multa precautie aici, se vad urmele de bocanci ale traducatorului, in echivalarile superficiale din primul poem ale lui quite (insemnand "destul de", "oarecum") prin "foarte", echivalari care ar putea fi trecute cu vederea de un cititor ingaduitor, daca nu ar fi numai inceputul oarecum timid ale unei serii nesfarsite de traduceri in cel mai bun caz aproximative si facile Doar cateva pagini mai tarziu, versurile "[ ] your footstep is more frail than everything which lives, than everything which breathes in the earth and in the sea" (p 24) sunt traduse, printr-o grosolana omisiune, astfel: "[ ] pasul tau e mai fragil decat orice vietate din mare, de pe pamant" (p 25), traducatorul multumindu-se sa redea doua sintagme diferite "which lives" (ceea ce traieste) si "which breathes" (ceea ce respira), prin aceeasi sintagma: vietate in traducerea aceleasi poezii mai pot fi numarate inca patru omisiuni: "a skilfully and entirely moving dream" devine "iscusit vis miscator", "entirely" ramanand pe deplin netradus la fel ca si mai delicatul "scarcely" (abia), din versul "[ ] touches me through the day scarcely, timidly" redat prin "ma atinge de-a lungul zilei, timid" Numai cateva versuri mai jos, "traducatorul" repeta experienta, echivaland, de aceasta data "the you with hot big inward stealing thighs" prin "sinele tau cu coapse fierbinti, furacioase", si lasand la o parte, din considerente care ne scapa doua dintre cele patru adjective folosite de poet Pe masura ce inainteaza in lectura, orice cititor va fi silit sa ajunga la concluzia evidenta ca D S nu traduce, ci rezuma versuri iata numai cateva dintre cele mai evidente exemple: "[ ] we do not wind it up it has no weights springs wheels inside of its slender slef [ ]" (p 50) devine "nu o intoarcem, nu o fixam nu are rotite in sinele ei firav", doi termeni ai enumeratiei "greutati, arcuri" fiind eliminati complet si figura de stil desfigurata; "the simple instant" (p 58) devine, desigur "momentul", asa cum, rezumat, versul "a friendless dingy female frenzy bubbles" (64) devine "femela turbata face spume", atributele "fara prieten, spalacita", fiind considerate probabil de catre traducator un balast inutil, la fel ca si adjectivul "sweet" din expresia "for society's sweet sake" (p 96), care devine, in traducere "de dragul societatii" Probabil ca tradus intr-o alta limba de acelasi Dan Sociu, Eminescu ar putea trece fara dificultate ca un minimalist avant la lettre, iar din Bacovia ar ramane, probabil, titlurile poeziilor si cateva conjunctii Sa speram insa ca traducatorul lui e e cummings in limba romana nu se va avanta niciodata atat de departe D-nul D S nu traduce insa numai rezumand, ci adeseori intr-un mod mult mai "creator", redand, de exemplu, fraza "dead stars stink" (p 82) cu "stele moarte se scufunda", cand traducerea fireasca ar fi fost, de fapt "stele moarte duhnesc", sau traducand intr-un mod foarte "original" "the dirty colours of her kiss have just throttled my seeing blood" (102) prin "culorile murdare ale sarutului ei mi-au ingrosat vizibil sangele", cand ar fi trebuit sa fie vorba, de fapt, de "[ ] sangele meu vazator" Aceste erori arata nu numai superficialitatea cu care a fost facuta traducerea - prima eroare datorandu-se, cel mai probabil, unei confuzii a verbului "to sink" (a se scufunda, a se afunda, etc ) cu verbul "to stink" (a avea un miros neplacut, a duhni), dar si lejeritatea redactorului care, cel mai probabil, n-a comparat niciun moment textul traducerii cu originalul Acestei serii nesfarsite de erori si defecte grave de care sufera traducerea i se adauga o lista la fel de lunga de echivalari stangace, aproximative, inexacte, care brazdeaza toate, ca niste cicatrice, trupul schingiuit al poemelor lui e e cummings redate pentru prima oara in limba romana Cu cat poetul american se avanta cu mai multa indrazneala pe culmile unui erotism de o agresiva blandete, cu cat inoveaza mai spectaculos in limba, cu atat mai strasnic traducatorul rateaza talmacirea, distrugand cu totul simetria editiei bilingve: de o parte avem un balet poetic, de cealalta un dans din buric; de o parte vraja coplesitoare a unui erotism deplin, de cealalta torturarea lui Se afirma mereu - si orice traducator se poate prevala de aceasta asa-zisa scuza - ca nu exista traduceri desavarsite ori definitive si ca orice traducere este, prin definitie, perfectibila Ca fiecare generatie este datoare sa ofere propria sa traducere operelor literare sau filosofice esentiale si ca, in fond, aceste traduceri nu pot fi comparate intre ele Acest lucru este cu atat mai valabil atunci cand nu discutam despre traducerea unui text oarecare, ci despre o traducere a unui text liric ce necesita o precizie si o minutie a verbului de care poate nu este la fel de multa nevoie (desi ar fi desigur bine sa nu lipseasca nici aici) in cazul unui text in proza insa despre traducerea lui Dan Sociu se poate spune orice, mai putin decat ca este perfectibila Ba chiar despre aceasta traducere nu poate fi predicat decat opusul Oricat de grav ar fi acest lucru, prima traducere in romana a poemelor lui e e cummings nu este, din nefericire, o traducere, ci un masacru, un les de cuvinte in care abia mai poate fi ghicit trupul stralucitor al unei poetici pline de virilitate Singurul lucru care mai poate fi facut este inmormantarea lui grabnica si inlocuirea lui cu o traducere, de aceasta data, veritabila 